《拟古十九首 其十九 明月何皎皎》
明代·姚光虞

遥夜不能寐，揽衣起凭栏。皓月流中闺，明河亘天端。

怅然忆远人，川原浩漫漫。君去行役劳，妾处多苦艰。

契阔慰何时，俯首为泛澜。

作者简介：姚光虞，字继如。南海人。明世宗嘉靖三十四年（一五五五）举人。历仕十九年，官至庆远知府。尝从黄佐学，工词翰。著有《玉台》、《蓟门》、《西游》诸稿。清温汝能《粤东诗海》卷二八、清道光《广东通志》卷二八二等有传。